CELEX: 62012TN0278
Language: lt
Date: 2012-06-22 00:00:00
Title: Byla T-278/12: 2012 m. birželio 22 d. pareikštas ieškinys byloje Inter-Union Technohandel prieš VRDT — Gumersport Mediterranea de Distribuciones (PROFLEX)

8.9.2012   
            
            
               LT
            
            
               Europos Sąjungos oficialusis leidinys
            
            
               C 273/12
            
         2012 m. birželio 22 d. pareikštas ieškinys byloje Inter-Union Technohandel prieš VRDT — Gumersport Mediterranea de Distribuciones (PROFLEX)
   
   (Byla T-278/12)
   2012/C 273/21
   Kalba, kuria surašytas ieškinys: anglų
   
      Šalys
   
   
      Ieškovė: Inter-Union Technohandel GmbH (Pfalco Landau, Vokietija), atstovaujama advokatų K. Schmidt-Hern ir A. Feutlinske
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Gumersport Mediterranea de Distribuciones, SL (Barselona, Ispanija)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. kovo 27 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 413/2011-2 ir;
            
         
               —
            
            
               priteisti iš VRDT padengti ieškovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.
   
      Prašomas įregistruoti Bendrijos prekių ženklas: vaizdinis prekių ženklas PROFLEX 9, 12 ir 25 klasių prekėms ir paslaugoms.
   
      Prekių ženklo ar žymens, kuriuo remtasi per protesto procedūrą, savininkė: ieškovė.
   
      Prekių ženklas ar žymuo, kuriuo remiamasi: žodinis Vokietijos prekių ženklas (registracijos Nr. 39628817) PROFEX 6, 8, 9, 11, 12, 16, 17 ir 21 klasių prekėms.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: panaikinti ginčijamą sprendimą ir atmesti protestą.
   
      Ieškinio pagrindai: Tarybos reglamento (EB) Nr. 207/2009 42 straipsnio 2 ir 3 dalių ir Komisijos reglamento (EB) Nr. 2868/95 22 taisyklės pažeidimas.